Document ID: 31989D0473

KOMISSION PÄÄTÖS,
tehty 19 päivänä heinäkuuta 1989,
Alankomaiden vahvistamisesta virallisesti sikarutosta vapaaksi jäsenvaltioksi taudin hävittämisen yhteydessä ja jäsenvaltioiden aseman vahvistamisesta klassisen sikaruton hävittämisen yhteydessä tehdyn päätöksen 81/400/ETY muuttamisesta kolmannen kerran ja Alankomaiden kuningaskunnan alueen tiettyjen osien vahvistamisesta virallisesti sikarutosta vapaiksi tehdyn päätöksen 87/492/ETY kumoamisesta (89/473/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon yhteisön alueen klassisesta sikarutosta vapaaksi tekemistä ja vapaana säilyttämistä koskevista edellytyksistä 11 päivänä marraskuuta 1980 annetun neuvoston direktiivin 80/1095/ETY(1), sellaisena kuin se on viimeksi muutettuna direktiivillä 87/487/ETY(2), ja erityisesti sen 2 artiklan 2 alakohdan, 3 artiklan 2 kohdan ja 7 artiklan,
sekä katsoo, että
päätöksellään 82/194/ETY(3) komissio hyväksyy Alankomaiden kuningaskunnan esittämän alueellisesti sovelletun suunnitelman klassisen sikaruton nopeutetuksi hävittämiseksi,
komissio teki tautitilanteen suotuisan kehityksen vuoksi Alankomaiden kuningaskunnan alueen tiettyjen osien vahvistamisesta virallisesti sikarutosta vapaiksi päätöksen 87/492/ETY(4), sellaisena kuin se on viimeksi muutettuna päätöksellä 88/455/ETY(5),
Alankomaat täyttää tällä hetkellä direktiivin 80/1095/ETY 7 artiklan 1 kohdassa ja 2 artiklan 2 alakohdassa vahvistetut edellytykset, minkä perusteella se voidaan vahvistaa virallisesti sikarutosta vapaaksi jäsenvaltioksi taudin hävittämisen yhteydessä; Alankomaiden alueella ei ole havaittu sikaruttoa eikä rokotettu sitä vastaan yli 12 kuukauteen; Alankomaiden alueella olevilla tiloilla ei ole sikoja, jotka olisi rokotettu sikaruttoa vastaan viimeisten 12 kuukauden aikana,
Alankomaiden saavutettua tämän aseman ei ole syytä laatia uutta suunnitelmaa klassisen sikaruton hävittämisen loppuun saattamiseksi direktiivin 80/1095/ETY 3 a artiklan mukaisesti,
tämän uuden tilanteen vuoksi on syytä muuttaa jäsenvaltioiden aseman vahvistamisesta klassisen sikaruton hävittämisen yhteydessä 15 päivänä toukokuuta 1981 tehty päätös 81/400/ETY(6), sellaisena kuin se on viimeksi muutettuna päätöksellä 89/420/ETY(7), ja kumota päätös 87/492/ETY, joka on tehty kyseisen hävittämissuunnitelman alueelliseksi soveltamiseksi, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Alankomaat vahvistetaan virallisesti sikarutosta vapaaksi jäsenvaltioksi taudin hävittämisen yhteydessä.
2 artikla
Muutetaan päätöksen 81/400/ETY 1 artikla seuraavasti:
1 lisätään ensimmäisessä kohdassa sana "Alankomaat" sanan "Irlanti" jälkeen,
2 poistetaan toisesta kohdasta sana "Alankomaiden".
3 artikla
Kumotaan komission päätös 87/492/ETY.
4 artikla
Tämä päätös on osoitettu kaikille jäsenvaltioille.
Tehty Brysselissä 19 päivänä heinäkuuta 1989.

Labels: 20
18
6